भागलपुर। केन्द्र सरकार को देश की समस्याओं से कोई लेना देना नहीं है। कांग्रेस पार्टी के वरिष्ठ नेता सुबह उठते ही भाजपा शासित राज्यों के खामियों को गिनाकर उनके त्याग पत्र मांगने का काम करते हैं। छत्तीसगढ़ में कांग्रेस के नेताओं पर नक्सल हमला बेहद ही निंदनीय है। लेकिन आज देश में आतंकवाद और नक्सलवाद के जन्मदाता कांग्रेस पार्टी है। एक समय में चुनाव के दौरान कांग्रेस इन लोगों से मदद लिया करती थी। यह बातें भाजपा के राष्ट्रीय प्रवक्ता शाहनवाज हुसैन ने कही। वे सर्किट हाउस में पत्रकारों को संबोधित कर रहे थे। उन्होंने कहा कि छत्तीसगढ़ के मुख्यमंत्री डॉ. रमन सिंह की लोकप्रियता राज्य में किसी से छिपी नहीं है। वह तीसरी बार भी सीएम बनेगें। शाहनवाज ने नक्सलवाद पर देश को एकजुट होने पर बल दिया और खासकर कांग्रेस को राजनीति न करने की सलाह दी।
देशहित में यूपीए सरकार को जाना जरुरी
प्रवक्ता ने कहा कि एनडीए का दिल्ली में सरकार बनाना लक्ष्य है। यह भाजपा व एनडीए की नहीं बल्कि देश की जरुरत है, क्योंकि कांग्रेस की नेतृत्व वाली केन्द्र सरकार देश को बर्बादी के कगार पर ला खड़ा कर दिया है। देशहित में यूपीए सरकार को जाना जरुरी है।
सोनिया-मनमोहन के रिश्तों में है दरार
शाहनवाज हुसैन ने कहा कि फूड सेक्यूरिटी बिल की चिंता में कांग्रेस की सरकार दुबली हो रही है। अरुणा राय ने त्याग पत्र दे दिया है और कहा है कि मनमोहन सिंह, सोनिया की नहीं सुनते। लेकिन हमें मालूम है कि सोनिया, मनमोहन सिंह की नहीं सुनती। उन्होंने कहा कि देश भ्रम में है। कांग्रेस सफाई दे रहे हैं कि दोनों के बीच कोई मतभेद नहीं है। लेकिन लोकतंत्र में मतभेद होते रहते हैं। कांग्रेस सफाई दे रही है कि इसका साफ मतलब कि दाल में कुछ काला है।
कांग्रेस के अगले प्रधानमंत्री नहीं होगें मनमोहन
भाजपा प्रवक्ता ने कहा कि एनडीए का दायरा बढ़ेगा। सर्वे में सीटें बढ़ रही है। हम निराश नहीं है। लेकिन कांग्रेस पार्टी के प्रवक्ता ने बयान दिया है कि मनमोहन सिंह कांग्रेस के 2014 तक ही प्रधानमंत्री रहेगें। इस कारण कांग्रेस ने 2014 के लोकसभा चुनाव के पूर्व अपना प्रधानमंत्री घोषित नहीं किया है।
भाजपा-जदयू के जारी रहेगें गठबंधन
राष्ट्रीय प्रवक्ता ने कहा कि बिहार में नीतीश कुमार व सुशील मोदी के नेतृत्व में सफलता पूर्वक गठबंधन चल रहा है। आगे भी चलता रहेगा। यह दोनों पार्टियों की मर्जी से नहीं बल्कि राज्य की साढ़े दस करोड़ की जनता ने अपना जनादेश देकर साथ चलने को कहा है। नीतीश कुमार के नेतृत्व में बिहार और भी आगे की तरह विकास की ओर अग्रसर बढ़ता रहेगा।
hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva